9. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1141 της 11/18 Δεκ. 1980 (ΦΕΚ Α΄ 288) Περί φωτογραφήσεως και χαρτογραφήσεως των δασών και δασικών εκτάσεων και δασολογίου της Χώρας. Έχοντες υπ’ όψει: 1)Τας διατάξεις του άρθρ. 13 του Νόμ. 998/1979 «περί προστασίας των δασών και των δασικών εν γένει εκτάσεων της Χώρας». 2)Την υπ’ αριθ. 815/1980 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Εθνικής Αμύνης και Γεωργίας, αποφασίζομεν: Άρθρ.1.-Ο συντονισμός και εποπτεία του έργου της φωτογραφήσεως και χαρτογραφήσεως των δασών και των δασικών εκτάσεων της χώρας, καθώς και η κατάρτισις του Γενικού Δασολογίου, συμφώνως προς την επιταγήν των διατάξεων των άρθρ. 11, 12 και 13 του Νόμ. 998/1979 ασκούνται υπό του Τμήματος Απογραφής, Χαρτογραφήσεως και Ταξινομήσεως Δασών και Δασικών Γαιών της Διευθύνσεως Προγραμματισμού και Αναπτύξεως της Γενικής Διευθύνσεως Δασών και Δασικού Περιβάλλοντος, περί ου η παρ. 1 του άρθρ. 47 του Π.Δ. 433/1979 «περί Οργανισμού του Υπουργείου Γεωργίας». Άρθρ.2.-1.Αι εργασίαι φωτογραφήσεως και καταρτίσεως των δασικών χαρτών εκτελούνται παρά των εν άρθρ. 13 του Νόμ. 998/1979 προβλεπομένων συνεργείων, των οποίων ο αριθμός δεν δύναται να υπερβή τα 100. Ως έδρα εκάστου συνεργείου ορίζεται η τοιαύτη του Δασαρχείου ή της άνευ Δασαρχείου Διευθύνσεως. 2.Έκαστον των συνεργείων, συγκροτείται τουλάχιστον από ένα μόνιμον δασολόγον, ως προϊστάμενον, ένα βοηθόν δασολόγου, μόνιμον ή επί συμβάσει, 2 τεχνικούς βοηθούς ,μονίμους ή επί συμβάσει, από τους οποίους ο εις θα είναι εμπειροτέχνης ή μέσης εκπαιδεύσεως τοπογράφος, και ο έτερος γνώστης της φωτογραφικής τεχνικής, και από ένα οδηγόν αυτοκινήτου επί συμβάσει. (Αντί για τη σελ. 572,609) Σελ. 572,609(α) Τεύχος ΣΤ32-Σελ.25 Κτηματογράφηση Δασών 17.Ζ.π.5-9 3.Τα συνεργεία θα είναι εφωδιασμένα με σύγχρονα μέσα και όργανα, εις τα οποία θα περιλαμβάνωνται ως πλέον απαραίτητα: Χάρται, αεροφωτογραφίαι, στερεοσκόπια φακών και κατοπτρικά, φωτοθεοδόλιχος, ηλεκτρονικόν αποστασόμετρον, ταχύμετρον, μετροταινία, αυτοκίνητον κλπ. 4.Η έναρξις και λήξις των εργασιών εκάστου συνεργείου καθορίζεται δι’ αποφάσεως του Υπουργού Γεωργίας. Άρθρ.3.-1.Ο συντονισμός και η κατεύθυνσις των εργασιών φωτογραφήσεως και χαρτογραφήσεως υπό των συνεργείων του προηγουμένου άρθρου ως και η επεξεργασία των σχετικών στοιχείων ανατίθεται εις τα Δασαρχεία ή τας Διευθύνσεις Δασών άνευ Δασαρχείων. 2.Μετά την ολοκλήρωσιν των εργασιών καταρτίσεως του Δασολογίου της περιοχής του Δασαρχείου ή της άνευ Δασαρχείων Δ/νσεως Δασών, μέρος του μονίμου και επί συμβάσει προσωπικού των ανωτέρω συνεργείων, εφ’ όσον του τελευταίου τούτου διαρκεί η σύμβασις εργασίας, κατόπιν προτάσεως της Γενικής Διευθύνσεως Δασών και Δασικού Περιβάλλοντος, τοποθετείται εις τας ως άνω Υπηρεσίας δια την τήρησιν και ενημέρωσιν των δασικών χαρτών και του Δασολογίου. Άρθρ.4.-1.Η αεροφωτογράφησις των δασών και δασικών εκτάσεων της χώρας διενεργείται υπό στρατιωτικών ή πολιτικών δημοσίων υπηρεσιών, υποχρεουμένων να διαθέτουν τα εις χείρας των μέσα προς τον σκοπόν αυτόν. Η φωτογράφησις των δασών και δασικών εκτάσεων εκ του σύνεγγυς (επιγείως) διενεργείται υπό της Γενικής Διευθύνσεως Δασών και Δασικού Περιβάλλοντος δια των δια του παρόντος συγκροτουμένων συνεργείων φωτογραφήσεως και χαρτογραφήσεως. 2.Κατά την αεροφωτογράφησιν των δασών και δασικών εκτάσεων δέον όπως καθορίζωνται τα ακόλουθα τεχνικά χαρακτηριστικά ή και οιαδήποτε έτερα ήθελον ορισθή, ειδικώτερον: α)Εστιακή απόστασις της φωτομηχανής. β)Διαστάσεις του αρνητικού φιλμ και της εντύπου φωτογραφίας. γ)Κλίμαξ εν συνδυασμώ με το ύψος του αεροσκάφους. δ)Διαμήκης και πλευρική επικάλυψις. ε)Κατακορυφότης. στ)Απόκλισις από τον άξονα της γραμμής πτήσεως. Σελ. 572,610(α) Τεύχος ΣΤ32-Σελ.26 ζ)Τύπος αρνητικού φιλμ και φίλτρου. η)Εποχή και ώρα φωτογραφήσεως. θ)Τρόπος διαθέσεως αρνητικού φιλμ. ι)Χορήγησις συνοπτικού διαγράμματος πτήσεων και αεροφωτογραφιών. 3.Το έργον της αεροφωτογραφήσεως προηγείται του της χαρτογραφήσεως των δασών και δασικών εκτάσεων και ο προγραμματισμός του αποτελεί μέρος του προγράμματος χαρτογραφήσεως. 4.Κατά την φωτογράφησιν των δασών και δασικών εκτάσεων εκ του σύνεγγυς λαμβάνεται μέριμνα ώστε: α)Η αρχική εμφάνισις και εκτύπωσις να εκτελείται υπό της ιδίας της αρμοδίας τοπικής υπηρεσίας και εν συνεχεία το αρνητικόν και ένα έντυπον θετικόν να αποστέλλωνται εις την Κεντρικήν Υπηρεσίαν. Εις εξαιρετικάς μόνον περιπτώσεις και με ευθύνην του τοπικού δασάρχου ή διευθυντού δασών επιτρέπεται η αρχική εμφάνισις και εκτύπωσις εις ιδιωτικά εργαστήρια. β)Εις τας φωτογραφίας σημειώνονται υποχρεωτικώς τα ακόλουθα στοιχεία εις την πρόσθιαν όψιν ή την οπισθίαν πλευράν της: αα)Ο αύξων αριθμός του φιλμ και της φωτογραφίας με τον κωδικόν αριθμόν της φωτομηχανής. ββ)Η ονομασία το δάσους εις το οποίον αναφέρεται. γγ)Ενδεικτικώς ο βορράς. δδ)Ο αύξων αριθμός του σημείου στάσεως, εν συσχετισμώ με πρόχειρον διάγραμμα το οποίον συνοδεύει τας φωτογραφίας ενός δάσους ή δασικής εκτάσεως. εε)Τα γωνιακά ή και γραμμικά μεγέθη τα οποία χρειάζονται δια την εξάρτησιν του σημείου στάσεως από το υπάρχον τριγωνομετρικόν δίκτυον. στστ)Το ύψος της φωτομηχανής υπεράνω του σημείου στάσεως (προσδιωρισμένου ή υπό προσδιορισμόν), η γωνία προσανατολισμού του από σταθερόν σημείον, και η γωνία κλίσεως του οπτικού άξονος ως προς το οριζόντιον επίπεδον το διερχόμενον από το κέντρον του συστήματος του φακού. ζζ)Το αζιμούθιον και η απόστασις δύο τουλάχιστον πλησίον της στάσεως χαρακτηριστικών σημείων δια την άμεσον και ευχερή επανεύρεσιν της θέσεώς της. ηη)Η ημερομηνία και η ώρα λήψεως της φωτογραφίας. 5.Η αρχειοθέτησις των αεροφωτογραφιών και των επιγείων φωτογραφιών γίνεται κατά δάσος συμφώνως με τα διαλαμβανόμενα εις το άρθρ. 5 παρ. 5 του παρόντος δια την αρχειοθέτησιν των δασικών χαρτών. 17.Ζ.π.9 Κτηματογράφηση Δασών Άρθρ.5.-1.Οι συντασσόμενοι υπό της Δασικής Υπηρεσίας θεματικοί χάρται έχουν ως υπόβαθρον τα υπό της Γεωγραφικής Υπηρεσίας Στρατού καταρτιζόμενα τοπογραφικά διαγράμματα εις κλίμακα 1:5000 το δε θεματικόν μέρος μεταφέρεται εις τα διαγράμματα αυτά εξ ορθοφωτογραφιών ή ορθοφωτοχαρτών, καταρτιζομένων υπό της Δασικής Υπηρεσίας. Εις περιοχάς, αίτινες δεν έχουν καλυφθή υπό της Γεωγραφικής Υπηρεσίας Στρατού δια τοπογραφικών διαγραμμάτων κλίμακος 1/5000 ή δεν έχουν παραχθή ορθοφωτογραφίαι ή ορθοφωτοχάρται δύναται να χρησιμοποιήται οιονδήποτε άλλο επίσημον χαρτογραφικόν υλικόν. 2.Ο Δασικός χάρτης συντάσσεται εις κλίμακα 1/5000, έχων υπόβαθρον τα τοπογραφικά διαγράμματα της Γεωγραφικής Υπηρεσίας Στρατού εις κλίμακα 1:5000. Όπου κρίνεται απαραίτητον η χαρτογράφησις ενεργείται εις διάφορον της ανωτέρω κλίμακα (μικροτέραν ή μεγαλυτέραν). Εν πάση περιπτώσει η κλίμαξ εις την οποίαν θα συντάσσεται ο Δασικός χάρτης δια συγκεκριμένην περιοχήν θα προσδιορίζεται από κοινού μετά της αρμοδίας Διευθύνσεως Κτηματογραφήσεως Δασών και δασικών γαιών εις τρόπον ώστε ο ούτω συντασσόμενος Δασικός χάρτης να αποτελέση εν καιρώ το βασικόν υπόβαθρον δια την κατάρτισιν του Κτηματικού χάρτου της εν λόγω περιοχής. 3.Δια την σύνταξιν των δασικών χαρτών θα χρησιμοποιούνται αι συνθηματικαί παραστάσεις, τα σύμβολα και οι χρώσεις ως τα στοιχεία ταύτα ορίζονται δι’ αποφάσεως του Υπουργού Γεωργίας. Το σφάλμα χαράξεως της εξωτερικής και εσωτερικής οριογραμμής των απεικονιζομένων δασών και δασικών εκτάσεων δέον να μη υπερβαίνη το γραφικόν σφάλμα εις την κλίμακα χαρτογραφήσεως. 4.Το πρωτότυπον του οριστικού δασικού χάρτου αποστέλλεται εις την Κεντρικήν Υπηρεσίαν δια κύρωσιν και δια την παραγωγήν του εις αδιάσταλτον υλικόν δια την πολλαπλή αναπαραγωγήν του. Το αδιάσταλτον σχέδιον φυλάσσεται εις την Κεντρικήν Υπηρεσίαν η οποία εφοδιάζει δια συνήθων φωτοτυπικών αντιτύπων το οικείον Δασαρχείον. Όμοια φωτοτυπικά αντίτυπα διατίθενται εις πάντα ενδιαφερόμενον, αντί τιμής κατά τετραγωνικήν παλάμην σχεδίου καθοριζομένης εκάστοτε υπό του Υπουργού Γεωργίας, και εισπραττομένης κατά την προβλεπομένην υπό των διατάξεων του Π.Δ. 906/1980 «περί διαδικασίας εισπράξεως και αποδόσεως χρηματικών ποσών και τηρήσεως ειδικού λογαριασμού εσόδων, προβλεπομένων υπό των διατάξεων του Νόμ. 998/1979 «περί προστασίας των δασών και των δασικών εν γένει εκτάσεων της χώρας». Η διαδικασία αύτη τηρείται και δια την διάθεσιν εις πάντα τρίτον, στοιχείων, χαρτών, φωτγραφιών κ.τλ. σχετικών με την φωτογράφησιν και χαρτογράφησιν των δασών και δασικών εκτάσεων καθώς και το δασολόγιον, υπό τον όρον ότι δεν  έχουν χαρακτηρισθή ως διαβαθμισμένα, οπότε απαιτείται ειδική έγκρισις του Αρχηγείου Ενόπλων Δυνάμεων, συμφώνως με τα καθοριζόμενα εις το άρθρ. 8 του παρόντος. 5.Ο δασικός χάρτης λαμβάνει το όνομα του δάσους ή της δασικής εκτάσεως, την οποίαν απεικονίζει ή της περιοχής εις την οποίαν εμπίπτει. Εις την Κεντρικήν Υπηρεσίαν ο δασικός χάρτης κωδικαριθμείται και αρχειοθετείται κατά δάσος ή δασικήν έκτασιν με βάσιν τον κωδικόν αριθμόν. Οι κωδικοί αριθμοί θα καθορισθούν δι’ αποφάσεως του Υπουργού Γεωργίας. 6.Παραλλήλως προς την κατά τα ανωτέρω γεωγραφικήν αρχειοθέτησιν των δασικών χαρτών, τηρείται παρ’ εκάστω Δασαρχείω ή άνευ Δασαρχείων Δ/νσει Δασών και παρά τη Κεντρική Υπηρεσία κατά Δασαρχείον, Μητρώον εις το οποίον εγγράφονται οι δασικοί χάρται κατά χρονολογικήν σειράν εγκρίσεως. Η μερίς εκάστου δασικού χάρτου καταλαμβάνει μίαν σειράν του Μητρώου και περιλαμβάνει τον α.α. εγγραφής, την ονομασίαν του δάσους, τον αριθμόν εγκρίσεως, το φύλλον Εφημερίδος της Κυβερνήσεως εις το οποίον εδημοσιεύθη, την Κοινότητα, εις την οποίαν υπάγεται και τον κωδικόν του αριθμόν. Άρθρ.6.-Η διαχείρισις και η διακίνησις των παραγομένων πάσης φύσεως φωτογραφιών και χαρτογραφικών υλικών και ιδιαιτέρως εκείνων εις τα οποία περιέχονται εμπιστευτικαί ή απόρρητοι πληροφορίαι, κατά τον χαρακτηρισμόν των αρμοδίων του Υπουργείου Εθνικής Αμύνης, διέπονται υπό των εκάστοτε ισχυουσών σχετικών παγίων διαταγών του Αρχηγείου Ενόπλων Δυνάμεων ή υπό ειδικωτέρων τοιούτων υπό των αρμοδίων Στρατιωτικών Αρχών ή υπό των καθοριζομένων εις το άρθρ. 8 του παρόντος διατάγματος. Άρθρ.7.-1.Αμέσως μετά την κύρωσιν του δασικού χάρτου υπό του Υπουργού Γεωργίας και δημοσίευσιν της σχετικής αποφάσεως εις την Εφημερίδα της Κυβερνήσεως, καταρτίζεται εις την Κεντρικήν Υπηρεσίαν το Γενικόν Δασολόγιον υπό μορφήν Βιβλίου Γενικού Δασολογίου της περιοχής, εις την οποίαν αναφέρεται το χαρτογραφηθέν δάσος ή η χαρτογραφηθείσα δασική έκτασις. Το δασολόγιον τούτο κωδικαριθμείται και αρχειοθετείται συμφώνως προς τα εκτεθέντα εις την παρ. 5 του άρθρ. 5 δια την κωδικαρίθμησιν και αρχειοθέτησιν των δασικών χαρτών. 2.Εις εκάστην μερίδα του δασολογίου καταχωρίζονται: ο κωδικός αριθμός του δάσους ή της δασικής εκτάσεως, η ονομασία, ο αριθμός της κυρωτικής αποφάσεως του δασικού χάρτου και το φύλλον της Εφημερίδος της Κυβερνήσεως εις το οποίον εδημοσιεύθη, η έκτασις (εμβαδόν) η περιγραφή των διακριβωθέντων ορίων, η περιγραφή των ιδιαιτέρων χαρακτηριστικών της δασικής βλαστήσεως και παν στοιχείον προσδιοριστικόν της θέσεως, καταστάσεως κλπ. τούτου. 3.Εκάστη μερίς του δασολογίου συνοδεύεται και συσχετίζεται με φάκελλον περιέχοντα αντίγραφον του επικυρωμένου δασικού χάρτου της περιοχής, αντίστοιχον αντίγραφον διαφανούς του ιδίου χάρτου, αντίγραφα των αεροφωτογραφιών και των επιγείων φωτογραφιών, διορ(Αντί για τη σελ. 572,611(α) Σελ. 572,611(β) Τεύχος ΙΑ-11-1 Σελ.57 Κτηματογράφηση Δασών 17.Ζ.π.9 θωμένους ή τροποποιημένους δασικούς χάρτας, αποφάσεις κηρύξεως εκτάσεων της εν λόγω περιοχής ως αναδασωτέων, ως και παν στοιχείον χρησιμοποιηθέν ή οπωσδήποτε χρήσιμον εις την κατάρτισιν του δασολογίου οίον στοιχεία γεωδοτικά, χαρτογραφικά λοιπών υπηρεσιών κλπ. 4.Εις έκαστον Δασαρχείον ή άνευ Δασαρχείων Δ/νσιν Δασών τηρείται βιβλίον τοπικού Δασολογίου, ο δε κατά δημιουργημένην μερίδα φάκελλος περιέχει τα αντίστοιχα αντίγραφα στοιχείων του Γενικού Δασολογίου. 5.Το κατά τα ανωτέρω καταρτιζόμενον γενικόν δασολόγιον από το οικείον Τμήμα της Γενικής Διευθύνσεως Δασών και Δασικού Περιβάλλοντος, επικυρώνεται δια πράξεως συντασσομένης υπό του Τμηματάρχου και επικυρουμένης υπό του Προϊσταμένου της Διευθύνσεως. Εις την πράξιν αυτήν, η οποία τηρείται εις τον οικείον φάκελλον, αναφέρονται όλα τα αρχικά στοιχεία του δασολογίου, τα οποία έχουν καταχωρηθή εις την αντίστοιχον μερίδα. 6.Όλαι αι μεταβολαί αι οποίαι λαμβάνουν χώραν εις τα δάση και τας δασικάς εκτάσεις, μετά την αρχικήν πράξιν καταρτίσεως του δασολογίου των, αναγράφονται χρονολογικώς εις την αντίστοιχον μερίδα του βιβλίου, όπου καταχωρούνται και τα τυχόν συνοδεύοντα παραστατικά, τα οποία τελικώς τοποθετούνται εις τον φάκελλον. Άρθρ.8.-1.Το πάσης φύσεως και προελεύσεως φωτογραφικόν, χαρτογραφικόν και ορθοφωτοχαρτογραφικόν υλικόν, το καθοιονδήποτε τρόπον λαμβανόμενον, προμηθευόμενον, παραγόμενον ή αναπαραγόμενον, δια την εφαρμογήν του παρόντος δ/τος, καθώς και τα στοιχεία του δασολογίου, τα λαμβανόμενα, επεξεργαζόμενα και παραγόμενα από την Δασικήν Υπηρεσίαν, χαρακτηρίζονται από την αρμοδίαν Υπηρεσίαν, του Αρχηγείου Στρατού, εν συνεργασία μετά της υπευθύνου δια τας προηγουμένας εργασίας Υπηρεσίας εις αδιαβάθμητον και διαβαθμισμένον. Εξ αυτών το διαβαθμισμένον διακρίνεται εις εμπιστευτικόν, απόρρητον και απηγορευμένον. 2.Το αδιαβάθμητον υλικόν ή τα αδιαβάθμητα στοιχεία χορηγούνται υπό της Δασικής Υπηρεσίας, κατόπιν αιτήσεως και επί καταβολή του νομίμου αντιτίμου, εις πάντα ενδιαφερόμενον. 3.Από τα διαβαθμισμένα υλικά και στοιχεία τα εμπιστευτικά δύνανται να χορηγούνται, κατά τα ανωτέρω, εις πάντα τρίτον κατά την κρίσιν της Δασικής Υπηρεσίας ή κατόπιν εγκρίσεως του Αρχηγείου Ενόπλων Δυνάμεων. Τα απόρρητα υλικά και στοιχεία χορηγούνται, κατά τ’ ανωτέρω, εις πάντα τρίτον μόνον κατόπιν εγκρίσεως της αρμοδίας Στρατιωτικής Αρχής. Των απορρήτων υλικών και στοιχείων γίνεται υπηρεσιακή χρήσις χωρίς περιορισμόν. Σελ. 572,612(β) Τεύχος ΙΑ-11-1 Σελ.58 Τα απηγορευμένα υλικά και στοιχεία δεν χορηγούνται εις τρίτους. Τούτων γίνεται περιωρισμένη υπηρεσιακή χρήσις δια την άντλησιν άλλων πληροφοριών μη εχουσών σχέσιν με το απηγορευμένον θέμα.

[Source: greek_legal_code_raptarchis | Tokens: 12327]